Peugeot 3008 II (P84)Peugeot 3008 II (P84)Peugeot 3008 II (P84) на ВікісховішчыPeugeot 3008 II (P84) на ВікісховішчыАгульныя даныя

|  |  |
| --- | --- |
| Вытворца: | Peugeot |

|  |  |
| --- | --- |
| Выпуск: | 2016—2023 |

На рынку

|  |  |
| --- | --- |
| Папярэднік**Папярэднік**Peugeot 3008 I | Пераемнік**Пераемнік**Peugeot 3008 III |

|  |  |
| --- | --- |
| Звязаныя: | Peugeot 5008, Opel Grandland, Citroën C5 Aircross |

**Peugeot 3008 II *(P84)*** — красовер маркі Peugeot, другое пакаленне мадэлі 3008. Выпускаўся з 2016 па 2023 год. «Еўрапейскі аўтамабіль года—2017».

Агляд
-----

Распрацаваны пад кіраўніцтвам Жыля Відаля  (англ.) (бел.. Аўтарам знешняга аблічча з’яўляецца Себасцьен Крыке, над дызайнам інтэр’ера працавалі Гіём Даніэль, Дэм’ен Дэберд, Бертран Рапатэль.

Стылістычным правобразам стаў канцэпт-кар Peugeot Quartz паказаны ў 2014 годзе на Парыжскім аўтасалоне. Серыйная мадэль была прадстаўлена на Парыжскім аўтасалоне ў верасні 2016 года.

### Экстэр’ер

Peugeot 3008 (2016–2020)
са святлодыёднымі фараміса святлодыёднымі фарамі
з галагеннымі фараміз галагеннымі фарамі
{{{box_caption}}}

У адрозненне ад мінівэнападобнага папярэдніка, другое пакаленне атрымала форму тыповага красовера з доўгім плоскім капотам і вертыкальнай пярэдняй часткай.

Даўжыня складае 4447 мм, шырыня — 1841 мм, вышыня — 1620–1624 мм. Колавая база — 2675 мм.

Для машыны прапаноўваліся два варыянты дызайну пярэдняй часткі. Фары з галагеннымі лямпамі маюць большае па плошчы шкло, а версіі з лінзаваным святлодыёдным падсвятленнем маюць у ніжняй частцы фар выраз пад цыпель у бамперы.

Рэстайлінгавы Peugeot 3008 (2020–2023)
{{{box_caption}}}
{{{box_caption}}}

У верасні 2020 года красовер быў абноўлены. Адным з найбольш характэрных элементаў новага стылю сталі вертыкальныя святлодыёдныя падфарнікі, якія служаць як дзённыя хадавыя агні і сігналы павароту. На масцы з’явіліся лічбы з абазначэннем мадэлі. Памянялася рашотка, якая не мае рамкі і аптычна пашыраецца на бампер ніжэй фар. Самі фары цяпер маюць аднолькавую форму ва ўсіх кампектацыях, хоць святлодыёднае блізкае святло па-ранейшаму не ўваходзіць у стандартнае абсталяванне. Цалкам святлодыёдныя фары з функцыяй асвятлення паваротаў даступны пачынаючы з версій сярэдняга ўзроўню. Ззаду 3008 абнавіліся заднія ліхтары, якія сталі таніраванымі і кожны з трох блокаў складаецца з трох вузкіх вертыкальных святлодыёдных палос.

У жніўні 2022 года з-за недахопу кампанентаў, выкліканага дэфіцытам паўправаднікоў  (англ.) (бел. на машыны камплектацый *Active*, *Active Pack* і *Allure* сталі ўсталёўваць заднія ліхтары дарэстайлінгавых версій.

Базавы колер кузава — «Bleu Celebes». З даплату 800 еўра даступныя «Noir Perla Nera», «Gris Artense» і «Gris Platinium», за 950 еўра «Bleu Vertigo», «Blanc Nacré» і «Rouge Ultimate».

### Інтэр’ер

Пярэдняя панэль (камплектацыя *Allure*)
Салон красовера пабудаваны паводле архітэктуры *i-Cockpit*. Панэль прыбораў — лічбавая (дыяганаль 12,3 цалі), прыўзнята над верхняй часткай пярэдняй панэлі. Руль пры гэтым ссунуты ніжэй. У цэнтры пярэдняй панэлі размешчана мультымедыйная сістэма з сэнсарным дысплеем. Кнопкі кіравання клімат-кантролем, аўдыёсістэмай, навігатарам, тэлефонам, наладамі і праграмамі выкананы ў выглядзе «клавіш піяніна». Блок клавіш двухузроўневы: кнопкі верхняга яруса адказваюць за навігацыю па меню медыясістэмы, клавішы ў ніжнім шэрагу актывуюць падаграванне шкла, рэцыркуляцыю і цэнтральны замок.

Базавай камплектацыяй для Peugeot 3008 з’яўляецца версія *Active*. Іншыя ўзроўні аздаблення: *Active Pack*, *Allure*, *Allure Pack* і *GT*. Для карпаратыўных заказчыкаў прапануюцца *Blue Lease Active*, *Blue Lease Allure* і *Blue Lease GT*.

Peugeot 3008 ужо ў базавым варыянце *Active* мае лічбавую прыборную панэль і шматфункцыянальнае рулявое кола. Сядзенні абшытыя камбінацыяй чорнай і шэрай тканіны з аранжавым радком. Панэлі дзвярэй і пярэдняя панэль маюць дэкаратыўныя молдынгі пад карбон і акцэнтныя молдынгі выкананыя пад алюміній. Адным з элементаў, якія выдаюць базавую версію, з’яўляецца 8-цалёвы сэнсарны экран. У даражэйшых камплектацый гэты экран мае памер 10 цаляў. Для кіравання тэмпературай у салоне Active мае клімат-кантроль. На *Active* няма навігацыі, аднак даступны лічбавыя радыёстанцыі праз DAB+  (англ.) (бел. а смартфон можна падлучыць праз Bluetooth для званкоў і струменевай перадачы музыкі. Apple CarPlay і Android Auto не ўключаны, гэтыя функцыі даступныя толькі ў пакеце *Active Pack*.

Пасля мадэрнізацыі 2020 года цэнтральная кансоль атрымала новы 10-цалёвы экран медыясістэмы. Лічбавая дошка прыбораў таксама была крыху перапрацавана, з’явілася больш магчымасцей для персаналізацыі.

У салоне 5 месцаў, у якасці сямімесцавай версіі выступае роднасны Peugeot 5008.

Багажнік
Аб’ём багажнага аддзялення складае 520 літраў, а пры складзеных задніх сядзеннях 1482 літраў. У гібрыднай мадыфікацыі з-за электрычнай часткі губляецца каля 120 літраў — аб’ём зменшыўся да 395 л (1357 л пры складзеных сядзеннях). Карысная даўжыня багажніка пры складзеных сядзеннях дасягае 1600 мм, вышыня парога пагрузкі — 700 мм. Для перавозкі яшчэ даўжэйшых грузаў можна скласці не толькі задняе сядзенне, але і спінку пярэдняга. У спінцы задняга шэрагу прадугледжаны невялікі люк для доўгіх прадметаў. На багацейшых камплектацыях дзверы багажніка маюць электрапрывад.

### Рухавікі

#### Бензінавыя

1.2 PureTech

|  | 1.2 PureTech 130 |
| --- | --- |
| Гады выпуску | 10.2016-07.2018 | 07.2018-06.2019 | 06.2019-11.2023 | 06.2019-07.2023 |
| Код рухавіка | HN05 |
| Рухавік | бензінавы, 3-цыліндравы, радны, з турбанаддзіманнем |
| Аб’ём | 1199 см³ |
| Магутнасць | 96 кВт (130 к.с.) пры 5500 аб/хв |
| Макс. круцільны момант | 230 Н·м пры 1750 аб/хв |
| Каробка перадач | 6-ступеньчатая, механічная | 6-ступеньчатая, аўтаматычная | 6-ступеньчатая, механічная | 8-ступеньчатая, аўтаматычная | 6-ступеньчатая, механічная | 8-ступеньчатая, аўтаматычная |
| Прывад | пярэдні |
| Падрыхтаваная маса | 1325 кг | 1345 кг | 1395 кг | 1395 кг | 1395 кг | 1395 кг |
| Дазволеная маса | 1910 кг | 1930 кг | 1910 кг | 1940 кг | 1910 кг | 1940 кг |
| Макс. хуткасць | 188 км/г | 188 км/г | 188 км/г | 188 км/г | 188 км/г | 197 км/г |
| Паскарэнне ад 0 да 100 км/г | 10,8 с | 10,5 с | 9,5 с | 9,7 с | 9,5 с | 9,7 с |
| Расход паліва(NEDC) | горад | 6,0-6,4 л/100 км | 6,3 л/100 км | 6,1 л/100 км | 6,0 л/100 км | 5,8-6,2 л/100 км | 5,6-5,8 л/100 км |
| шаша | 4,5-4,9 л/100 км | 4,7 л/100 км | 4,7-4,8 л/100 км | 4,7 л/100 км | 4,3-4,6 л/100 км | 4,5-4,7 л/100 км |
| сярэдні | 5,1-5,4 л/100 км | 5,3 л/100 км | 5,2-5,3 л/100 км | 5,2 л/100 км | 5,0-5,2 л/100 км | 4,9-5,1 л/100 км |
| Экалагічны клас | Euro 6b | Euro 6d-TEMP | Euro 6d-ISC |
| Выкіды CO2 | 117-124 г/км | 120 г/км | 119-120 г/км | 118 г/км | 114-118 г/км | 112-116 г/км |
|

1.6 THP
1.6 THP

|  | 1.6 THP 165 |
| --- | --- |
| Гады выпуску | 10.2016-07.2018 |
| Код рухавіка | 5G02 |
| Рухавік | бензінавы, 4-цыліндравы, радны, з турбанаддзіманнем |
| Аб’ём | 1598 см³ |
| Магутнасць | 121 кВт (165 к.с.) пры 6000 аб/хв |
| Макс. круцільны момант | 240 Н·м пры 1400 аб/хв |
| Каробка перадач | 6-ступеньчатая, аўтаматычная |
| Прывад | пярэдні |
| Падрыхтаваная маса | 1375 кг |
| Дазволеная маса | 1950 кг |
| Макс. хуткасць | 206 км/г |
| Паскарэнне ад 0 да 100 км/г | 8,9 с |
| Расход паліва(NEDC) | горад | 7,3–7,6 л/100 км |
| шаша | 4,8–5,1 л/100 км |
| сярэдні | 5,8–6,0 л/100 км |
| Экалагічны клас | Euro 6b |
| Выкіды CO2 | 129–136 г/км |
|

1.6 PureTech

|  | 1.6 PureTech 180 |
| --- | --- |
| Гады выпуску | 07.2018-07.2020 | 01.2021-07.2021 |
| Код рухавіка | 5G06 |
| Рухавік | бензінавы, 4-цыліндравы, радны, з турбанаддзіманнем |
| Аб’ём | 1598 см³ |
| Магутнасць | 133 кВт (181 к.с.) пры 5500 аб/хв |
| Макс. круцільны момант | 250 Н·м пры 1650 аб/хв |
| Каробка перадач | 8-ступеньчатая, аўтаматычная |
| Прывад | пярэдні |
| Падрыхтаваная маса | 1505 кг | 1504 кг |
| Дазволеная маса | 1970 кг |
| Макс. хуткасць | 219 км/г | 222 км/г |
| Паскарэнне ад 0 да 100 км/г | 8,0 с |
| Расход паліва(NEDC) | горад | 7,2 л/100 км | 6,5 л/100 км |
| шаша | 4,9 л/100 км | 4,8 л/100 км |
| сярэдні | 5,8 л/100 км | 5,4 л/100 км |
| Камбініраваны расход паліва (WLTP) |  | 6,8 л/100 км |
| Экалагічны клас | Euro 6d-TEMP | Euro 6d-ISC-FCM |
| Выкіды CO2 | 131 г/км | 124 г/км |
|

#### Дызельныя

1.5 BlueHDi

|  | 1.5 BlueHDi 130 |
| --- | --- |
| Гады выпуску | 10.2017-11.2017 | 11.2017-08.2020 | 03.2018-08.2020 | 01.2021-06.2022 | 01.2021-11.2023 |
| Код рухавіка | YH01 |
| Рухавік | дызельны, 4-цыліндравы, радны, з турбанаддзіманнем |
| Аб’ём | 1499 см³ |
| Магутнасць | 96 кВт (131 к.с.) пры 3750 аб/хв |
| Макс. круцільны момант | 300 Н·м пры 1750 аб/хв |
| Каробка перадач | 6-ступеньчатая, механічная | 8-ступеньчатая, аўтаматычная | 6-ступеньчатая, механічная | 8-ступеньчатая, аўтаматычная |
| Прывад | пярэдні |
| Падрыхтаваная маса | 1492 кг | 1505 кг | 1504 кг |
| Дазволеная маса | 1980 кг | 2000 кг | 1980 кг | 2000 кг |
| Макс. хуткасць | 192 км/г | 189 км/г |
| Паскарэнне ад 0 да 100 км/г | 10,8 с | 11,5 с | 10,8 с | 11,5 с |
| Расход паліва(NEDC) | горад | 4,6 л/100 км | 4,4-4,8 л/100 км | 4,1-4,5 л/100 км | 4,4 л/100 км | 4,4 л/100 км |
| шаша | 3,8 л/100 км | 3,6-3,9 л/100 км | 3,7-4,0 л/100 км | 3,6 л/100 км | 3,7 л/100 км |
| сярэдні | 4,1 л/100 км | 3,8-4,3 л/100 км | 3,8-4,1 л/100 км | 3,9 л/100 км | 4,0 л/100 км |
| Камбініраваны расход паліва (WLTP) |  | 5,0 л/100 км | 5,1-5,5 л/100 км |
| Паліўная сістэма | Common Rail |
| Сістэма выпуску | Каталізатар SCR з DPF |
| Экалагічны клас | Euro 6b | Euro 6d-TEMP | Euro 6d-TEMP | Euro 6d-ISC-FCM |
| Выкіды CO2 | 107 г/км | 101-111 г/км | 101-109 г/км | 104 г/км |
|

У 2020 годзе Peugeot 3008 1.5 BlueHDI 130 з аўтаматычнай каробкай перадач быў даследаваны па праграме Green NCAP. Па выніках тэстаў аўтамабіль атрымаў агульную адзнаку 2,5 зоркі з 5:

* індэкс чысціні выхлапу — 4,3/10;
* індэкс энергетычнай эфектыўнасці — 5,3/10;
* індэкс парніковых газаў — 2,8/10.

1.6 BlueHDi

|  | 1.6 BlueHDi 120 |
| --- | --- |
| Гады выпуску | 10.2016-10.2017 | 10.2016-02.2018 |
| Код рухавіка | BH01 |
| Рухавік | дызельны, 4-цыліндравы, радны, з турбанаддзіманнем |
| Аб’ём | 1560 см³ |
| Магутнасць | 88 кВт (120 к.с.) пры 3500 аб/хв |
| Макс. круцільны момант | 300 Н·м пры 1750 аб/хв |
| Каробка перадач | 6-ступеньчатая, механічная | 6-ступеньчатая, аўтаматычная |
| Прывад | пярэдні |
| Падрыхтаваная маса | 1375 кг | 1390 кг |
| Дазволеная маса | 1970 кг | 1990 кг |
| Макс. хуткасць | 189 км/г | 185 км/г |
| Паскарэнне ад 0 да 100 км/г | 11,2 с | 11,6 с |
| Расход паліва(NEDC) | горад | 4,7 л/100 км | 4,7 л/100 км |
| шаша | 3,5 л/100 км | 3,9 л/100 км |
| сярэдні | 4,0 л/100 км | 4,2 л/100 км |
| Паліўная сістэма | Common Rail |
| Сістэма выпуску | Каталізатар SCR з DPF |
| Экалагічны клас | Euro 6b |
| Выкіды CO2 | 104 г/км | 108 г/км |
|

2.0 BlueHDi

|  | 2.0 BlueHDi 150 | 2.0 BlueHDi 180 |
| --- | --- | --- |
| Гады выпуску | 10.2016-02.2018 | 10.2016-11.2017 | 11.2017-08.2020 |
| Код рухавіка | AH01 | AH02 | AH01 |
| Рухавік | дызельны, 4-цыліндравы, радны, з турбанаддзіманнем |
| Аб’ём | 1997 см³ |
| Магутнасць | 110 кВт (150 к.с.) пры 4000 аб/хв | 133 кВт (180 к.с.) пры 3750 аб/хв | 130 кВт (177 к.с.) пры 3750 аб/хв |
| Макс. круцільны момант | 370 Н·м пры 2000 аб/хв | 400 Н·м пры 2000 аб/хв | 400 Н·м пры 2000 аб/хв |
| Каробка перадач | 6-ступеньчатая, механічная | 6-ступеньчатая, аўтаматычная | 8-ступеньчатая, аўтаматычная |
| Прывад | пярэдні |
| Падрыхтаваная маса | 1500 кг | 1540 кг | 1555 кг |
| Дазволеная маса | 2050 кг | 2090 кг | 2090 кг |
| Макс. хуткасць | 207 км/г | 211 км/г | 208 км/г |
| Паскарэнне ад 0 да 100 км/г | 9,6 с | 8,9 с | 9,0 с |
| Расход паліва(NEDC) | горад | 5,1 л/100 км | 5,5 л/100 км | 5,3 л/100 км |
| шаша | 4,0 л/100 км | 4,4 л/100 км | 4,7 л/100 км |
| сярэдні | 4,4 л/100 км | 4,8 л/100 км | 4,9 л/100 км |
| Паліўная сістэма | Common Rail |
| Сістэма выпуску | Каталізатар SCR з DPF |
| Экалагічны клас | Euro 6b | Euro 6d-TEMP |
| Выкіды CO2 | 114 г/км | 124 г/км | 129 г/км |
|

#### Гібрыдныя

Plug-in-гібрыды прапануюцца ў дзвюх версіях: пярэднепрываднай *HYBRID* магутнасцю 225 к.с. і паўнапрываднай *HYBRID4* магутнасцю 300 к.с. Розніца ў магутнасці абумоўлена не толькі наяўнасцю дадатковага электрарухавіка для прываду задніх колаў, але і варыяцыяй бензінавага рухавіка, які ў першым выпадку выдае 181 к.с. у другім — 200 к.с. Пад заднімі сядзеннямі ўсталявана батарэя ёмістасцю 13,2 кВт·г, якой хапае на 50 км прабегу выключна на электрычнай цязе. Максімальная хуткасць руху ў такім рэжыме — 135 км/г. Зарадка акумулятара займае ад 7 гадзін да 1 гадзіны 45 хвілін у залежнасці ад тыпу зараднай прылады. З-за наяўнасці батарэі, паліўны бак гібрыднай версіі меншы на 10 літраў.

У 2023 годзе Peugeot замест мадыфікацыі *1.2 PureTech 130 EAT8* вывеў на рынак мяккі гібрыд  (англ.) (бел.. Аснову сілавой устаноўкі складае мадэрнізаваны рухавік *1.2 PureTech*, які працуе па цыкле Мілера і абсталяваны турбанагнятальнікам са зменнай геаметрыяй. Шасціступеньчатая аўтаматычная каробка перадач з падвойным счапленнем і абсталяваная электрарухавіком, інвертарам і блокам кіравання. Электраматор на разгоне дае дадатковую магутнасць. Пры запаволенні рухавік працуе як генератар, які зараджае акумулятар ёмістасцю 432 Вт·г. Дзякуючы размяшчэнню батарэі пад левым пярэднім сядзеннем, умяшчальнасць багажніка ў параўнанні з бензінавымі версіямі не змянілася.

|  | 1.2 HYBRID 136 | 1.6 HYBRID 225 | 1.6 HYBRID4 300 |
| --- | --- | --- | --- |
| Гады выпуску | 04.2023-11.2023 | 02.2020-07.2023 | 01.2020-07.2023 |
| Сілавая ўстаноўка | бензінавы рухавік з турбанаддзіманнем *HN09* (Р3, 1199 см³, 100 кВт/136 к.с. 230 Н·м)+ электраматор (15 кВт/21 к.с. 51 Н·м) | бензінавы рухавік з турбанаддзіманнем *5G06* (Р4, 1598 см³, 133 кВт/181 к.с. 300 Н·м)+ электраматор (81 кВт/110 к.с. 320 Н·м) | бензінавы рухавік з турбанаддзіманнем *5G06* (Р4, 1598 см³, 147 кВт/200 к.с. 300 Н·м)+ 2 электраматоры (81 кВт/110 к.с. 320 Н·м і 83 кВт/113 к.с. 166 Н·м) |
| Магутнасць | 100 кВт (136 к.с.) пры 5500 аб/хв | 165 кВт (225 к.с.) пры 6000 аб/хв | 220 кВт (300 к.с.) пры 6000 аб/хв |
| Макс. круцільны момант | 230 Н·м пры 1750 аб/хв | 360 Н·м пры 3000 аб/хв | 520 Н·м пры 3000 аб/хв |
| Каробка перадач | 6-ступеньчатая, аўтаматычная | 8-ступеньчатая, аўтаматычная | 8-ступеньчатая, аўтаматычная |
| Прывад | пярэдні | пярэдні | поўны |
| Падрыхтаваная маса | 1553 кг | 1835 кг | 1915 кг |
| Дазволеная маса | 2050 кг | 2270 кг | 2330 кг |
| Макс. хуткасць | 200 км/г | 225 км/г | 240 км/г |
| Паскарэнне ад 0 да 100 км/г | 10,0 с | 8,7 с | 5,9 с |
| Камбініраваны расход паліва (WLTP) | 5,6 л/100 км | 1,3 л/100 км | 1,3 л/100 км |
| Экалагічны клас | Euro 6d-ISC-FCM | Euro 6d | Euro 6d |
| Выкіды CO2 | 126 г/км | 35 г/км | 35 г/км |
|

### Шасі

У аснове красовера ляжыць модульная платформа EMP2[en]. Падвеска: спераду — McPherson, ззаду — паўзалежная бэлька. Тармазы — дыскавыя на ўсіх колах, абсталяваныя ABS і EBD. Рулявы механізм — з адаптыўным электраўзмацняльнікам і зменным перадатачным стасункам.

Базавыя бензінавыя і дызельныя версіі стандартна абсталёўваюцца 6-ступеньчатай механічнай каробкай перадач. Бензінавыя мадыфікацыі малой магутнасці атрымалі 6-ступеньчатую аўтаматычную каробку *AT6* (Aisin TF-70SC), дызельныя — *AM6* (Aisin TF-80SC). Больш магутныя бензінавыя мадэлі маюць 8-ступеньчаты аўтамат *EAT8* (Aisin TG80LS), дызельныя — *AMN8* (Aisin TG-81SC).

Прывад — пярэдні. Поўны стандартна не прапануецца, аднак усталявана сістэма *Advanced Grip Control* з некалькімі рэжымамі працы кіруючай электронікі, якая змяняе налады супрацьбуксовачнай сістэмы. Кіроўца можа выбіраць паміж рэжымамі "нармальны", "снег", "гразь" або "пясок". Таксама ўсталяваны асістэнт кратання ў гару.

Версія *Hybrid4* мае прывад на ўсе колы дзякуючы гібрыднай сілавой устаноўцы, у склад якой уваходзіць бензінавы турбарухавік і два электраматоры (па адным на кожную вось) і 8-ступеньчаты аўтамат з мокрай шматдыскавай муфтай замест гідратрансфарматара. Прадугледжаны некалькі рэжымаў руху: *Zero Emission* (толькі пярэдні электраматор), *Hybrid*, *Sport* (максімальная дынаміка), *4WD* (актывацыя поўнага прывада). Для ўсталявання электраматора на задняй восі была выкарыстана шматрычагавая падвеска замест стандартнай паўзалежнай.

Дарожны прасвет складае 219 мм.

Вытворца абмяжоўвае камплектацыю *Active* 17-цалёвымі коламі (215/65R17). Для багацейшых версій таксама даступныя колы 18 і 19 цаляў.

### Бяспека

У пакет сістэм бяспекі стандартнай камплектацыі ўваходзяць сістэма аўтаномнага экстраннага тармажэння, функцыя кантролю збліжэння, папярэджанне аб выхадзе з паласы руху і распазнанне дарожных знакаў.


|  |  |
| --- | --- |
| Вынікі тэсту Euro NCAP, 2016 |  |
| Балы | % |
|  **Бяспека дарослых пасажыраў** | 32,9 | 86% |
|  **Бяспека пасажыраў-дзяцей** | 42,0 | 85% |
|  **Бяспека пешаходаў** | 28,2 | 67% |
|  **Актыўная бяспека** | 7 | 58% |
| **Пратэставаны аўтамабіль**: Peugeot 3008 1,6 Hdi Active |

Узнагароды
----------

* «Еўрапейскі аўтамабіль года—2017»;
* Red Dot Award—2017.

Вытворчасць
-----------

Вытворчасць Peugeot 3008 другога пакалення пачалася ў чэрвені 2016 года на заводзе ў Сашо (Францыя).

Пярэдняя маска. Стэнд кампаніі Plastic Omnium  (англ.) (бел. на Парыжскім аўтасалоне 2018 года
У ліку пастаўшчыкоў кампанентаў:

* Delfingen[de]
* Faurecia[en]
* Brose[en]
* AGC Automotive[en]
* Dayco[en]
* Diehl[en]
* Inteva Products[en]
* Federal-Mogul[en]
* Gestamp[en]
* Webasto[en]
* Lydall Gerhardi
* WR Controls
* SKF[en]
* Kongsberg Automotive[en]
* Voestalpine[en]
* JTEKT[en]
* Automotive Lighting[en]
* Cooper-Standard Automotive[en]
* Delphi
* Rheinmetall Automotive[en]
* Magna[en]
* Carbody
* Dana[en]
* Continental
* Hella[en]
* Valeo[en]
* Norma[en]
* ZF
* Mann+Hummel[en]
* Magneti Marelli[en]
* TI Automotive
* Reell Precision
* Roechling Automotive[en]

27 лістапада 2018 года Peugeot адзначыў выпуск 500-тысячнага красовера 3008 вырабленага на заводзе ў Сашо. У лістападзе 2021 года там быў выпушчаны мільённы асобнік.

У КНР пад назвай **Peugeot 4008** вырабляецца на сумесным прадпрыемстве Dongfeng Peugeot-Citroën у Чэнду. Кітайская мадэль даўжэй, яе колавая база падоўжана на 55 мм і складае 2730 мм. Красовер даступны з двума рухавікамі з турбанаддзіманнем, такімі самымі як на кітайскім Citroën C6[de]: 1,6-літровым магутнасцю 165 к.с. і круцільным момантам 245 Нм і 1,8-літровым з 200 к.с. і 285 Нм. Абодва варыянты маюць 6-ступеньчатую аўтаматычную каробку перадач і пярэдні прывад.

На рынку АСЕАН выпускаецца на заводах *Truong Haï Auto Corporation* (Чулай, В’етнам) і *NAZA Automotive Manufacturing Sdn. Bhd.* у Гуруне (Кедах, Малайзія).

У снежні 2018 года зборка Opel Grandland X і Peugeot 3008 пачалася на заводзе *Peugeot-Opel Assembly Namibia (POAN)* у Уолвіш-Бей (Намібія). Да 2020 года гадавы аб’ём зборкі новага завода планавалася вывесці на ўзровень 5000 аўтамабіляў, аднак завод шмат прастойваў з-за немагчымасці экспартаваць вырабленыя аўтамабілі на рынкі краін Паўднёваафрыканскага мытнага саюза. У чэрвені 2022 года зборка была спынена. Было сабрана 150 машын, з якіх прададзена ўсяго 30.

25 сакавіка 2022 года SKD-зборка пачалася на заводзе *Silver Star Auto* ў Тэме (Гана).

Продажы
-------

Продажы ў Беларусі пачаліся 30 мая 2017 года.

Па выніках 2021 года Peugeot 3008 заняў 18-е месца па продажах у Еўропе. Сярод кампактных красовераў мадэль на 2-м месцы з рыначнай доляй у гэтым сегменце 7,8%. На Еўропу прыпадае 65% продажаў. Асноўнымі рынкамі па-за межамі Еўропы з’яўляюцца Турцыя, Ізраіль, Японія і Егіпет. Больш за 80% прададзеных машын — з аўтаматычнай каробкай перадач.

Продажы Peugeot 3008 у Еўропе, адз.|  |
|

На кітайскім рынку аўтамабіль быў перайменаваны і атрымаў абазначэнне *Peugeot 4008*, паколькі 3008 першага пакалення застаўся ў продажы паралельна з навінкай у якасці малабюджэтнай мадэлі.

Продажы Peugeot 4008 у Кітаі, адз.|  |
|

Заўвагі
-------

1. 1 2  Car of the Year 2017: Peugeot 3008, a winning formula (англ.). *caroftheyear.org* (11 студзеня 2017). Праверана 27 лістапада 2022.
2. ↑  Design Peugeot (2010 - 2020) : les années Gilles Vidal (фр.). *largus.fr* (28 ліпеня 2020). Праверана 27 лістапада 2022.
3. ↑  *Romain Bucaille*. Peugeot 3008 & 5008 - The Making Of (англ.).  behance.net (13 снежня 2016). Праверана 27 лістапада 2022.
4. ↑  
Peugeot Quartz: 500-сильный гибридный "монстр"!(руск.), *abw.by* (23 верасня 2014). Праверана 27 лістапада 2022.
5. 1 2  
Peugeot gives the 3008 a radical restyling(англ.), *europe.autonews.com* (23 мая 2016). Праверана 27 лістапада 2022.
6. 1 2 3  *Filippo Einaudi*. Peugeot 3008, dimensioni e bagagliaio del SUV compatti (італ.). *it.motor1.com* (17 снежня 2021). Праверана 27 лістапада 2022.
7. 1 2  Facelift friday: Peugeot 3008/5008 (гал.). *autoweek.nl* (11 верасня 2020). Праверана 27 лістапада 2022.
8. ↑  Peugeot 3008 et 5008. Retour des anciens feux arrière de la phase 1(фр.), *largus.fr* (25 верасня 2022). Праверана 27 лістапада 2022.
9. 1 2 3 4  Back to basics: Peugeot 3008 (гал.). *autoweek.nl* (30 студзеня 2021). Праверана 27 лістапада 2022.
10. ↑  *Fabio Gemelli*. Peugeot 3008: come sono cambiati gli interni del SUV in 15 anni? (італ.). *it.motor1.com* (12 чэрвеня 2023). Праверана 16 чэрвеня 2023.
11. 1 2  
Peugeot 3008 vs Peugeot 5008: practicality (англ.). *whatcar.com* (25 студзеня 2022). Праверана 27 лістапада 2022.
12. ↑  Green NCAP assessment of the Peugeot 3008 1.5 BlueHDI 130 diesel 4x2 automatic **(нявызн.)**. *greenncap.com* (2020).
13. 1 2  
300 лошадиных сил и средний расход 2,1 литра на "сотню": Peugeot 3008 получил гибридную установку (руск.).  abw.by (24 верасня 2018). Праверана 27 лістапада 2022.
14. ↑  
2024 Peugeot 3008 And 5008 Go Mild Hybrid To Cut Fuel Consumption By 15 Percent (англ.). *motor1.com* (16 лютага 2023). Праверана 13 красавіка 2023.
15. ↑
16. ↑  Red Dot Design Award: Peugeot 3008 (англ.). *red-dot.org*. Праверана 27 лістапада 2022.
17. 1 2  Suppliers to the new Peugeot 3008 (англ.). *europe.autonews.com* (21 ліпеня 2017). Праверана 27 лістапада 2022.
18. ↑  PEUGEOT celebrates the 500,000th SUV PEUGEOT 3008 and the 1,000,000th PEUGEOT 308 products at the Sochaux plant(англ.), *media.stellantis.com* (27 лістапада 2018). Праверана 27 лістапада 2022.
19. 1 2  The millionth PEUGEOT 3008 rolls off the production lines at the Sochaux factory(англ.), *media.stellantis.com* (16 лістапада 2021). Праверана 27 лістапада 2022.
20. ↑  Peugeot 4008 makes global debut at Chengdu auto show(англ.), *autonews.com* (6 верасня 2016). Праверана 27 лістапада 2022.
21. ↑  Peugeot launches locally-produced 3008 and 5008 in Vietnam(англ.), *globalfleet.com* (5 снежня 2017). Праверана 27 лістапада 2022.
22. ↑  PEUGEOT made in ASEAN vehicles featured in a video (англ.). *media.stellantis.com* (21 ліпеня 2022). Праверана 27 лістапада 2022.
23. ↑  Новые Opel Grandland X и Peugeot 3008 будут собирать в Африке(руск.), *abw.by* (12 сакавіка 2018). Праверана 27 лістапада 2022.
24. ↑  Peugeot threatens to shut assembly plant(англ.), *namibian.com.na* (1 лістапада 2019). Праверана 27 лістапада 2022.
25. ↑  Local Peugeot plant has sold only 22 vehicles(англ.), *neweralive.na* (17 лістапада 2021). Праверана 27 лістапада 2022.
26. ↑  150 vehicles later, Peugeot plant stalls(англ.), *erongo.com.na* (8 чэрвеня 2022). Праверана 27 лістапада 2022.
27. ↑  PEUGEOT and Silver Star Auto assembly production kicks off in Ghana(англ.), *media.stellantis.com* (31 сакавіка 2022). Праверана 27 лістапада 2022.
28. ↑  В Беларуси начались продажи нового Peugeot 3008(руск.), *abw.by* (30 мая 2017). Праверана 27 лістапада 2022.
29. ↑  *Bart Demandt*. European car sales analysis 2021 – models (англ.). *carsalesbase.com*. Архівавана з першакрыніцы 4 красавіка 2023. Праверана 27 лістапада 2022.
30. ↑  *Bart Demandt*. European sales 2021 – compact crossovers (англ.). *carsalesbase.com*. Архівавана з першакрыніцы 19 мая 2023. Праверана 27 лістапада 2022.
31. ↑  Peugeot 3008 Sales Figures (англ.). *goodcarbadcar.net*. Праверана 22 лістапада 2023.
32. ↑  Peugeot 4008 Sales Figures (англ.). *goodcarbadcar.net*. Праверана 22 лістапада 2023.

Спасылкі
--------

|  |  |
| --- | --- |
| commons: | Peugeot 3008 II на Вікісховішчы |

* Peugeot 3008 на сайце афіцыйнага дылера ў Беларусі (руск.). *peugeot.by*.
* *Julien Dupont-Calbo*. Peugeot, les années 3008 (фр.). *lesechos.fr* (26 лютага 2019). Праверана 27 лістапада 2022.
* Peugeot 3008 2. Generation: Technische Daten, Preise (ням.). *ADAC*. Праверана 27 лістапада 2022.
* Peugeot 3008 2. Generation (1. Facelift): Technische Daten, Preise (ням.). *ADAC*. Праверана 27 лістапада 2022.
* Ну и где тот лев? Тест-драйв Peugeot 3008, который метит в премиум-сегмент (руск.). *abw.by* (14 лютага 2018). Праверана 27 лістапада 2022.
* Воу-воу, полегче! Тест-драйв совершенно нового Peugeot 3008 (руск.). *av.by* (25 красавіка 2018). Праверана 27 лістапада 2022.
* Алмаз, который не замечают? Тест-драйв подержанного Peugeot 3008 II (руск.). *abw.by* (29 кастрычніка 2022). Праверана 27 лістапада 2022.
* Разбираем слабые места Peugeot 3008 II и 5008 II (руск.). *abw.by* (7 жніўня 2023). Праверана 7 жніўня 2023.